इन दो सालों में वह अपनी मां और दादी को खो चुके हैं। उनकी मां उनके जेल जाने के बाद से बीमार रहने लगीं। कंडीशनल बेल के बाद जिला बदर हुए विकास को हाईकोर्ट से स्पेशल परमिशन के तहत मां की बीमारी में उनसे मिलने की एक बार इजाजत मिली तो मां ने उनके रहते ही दम तोड़ दिया। मगर उन्हें अफसोस है कि मां की बीमारी में वह उनके लिए कुछ नहीं कर पाए, क्योंकि मां को उनके जेल जाने और जिला बदर होने का सदमा ही सबसे गहरा लगा था।